Publication: Magyar Közlöny
Issue: MK-1999-1 (Year: 1999, Number: 1)
Era: 1990-2004
Section: szabályzatáról szóló — az 1130/1998. (X. 6.) Korm. határozattal módosított — 1101/1996. (X. 2.) Korm. határozat
Paragraph Index: 282

b) Az Érdekegyeztető Tanács megállapodott abban, hogy 1999. január 1-jétől a minimális bér 22 500 forint legyen. Az agrárágazatban az új minimálbért legkésőbb 1999. július 1-jén vezetik be. Amennyiben a 3000 Ft/fő/hó agrár foglalkoztatási támogatás 1999-ben fennmarad, úgy a beléptetés időpontja március 1. Ha március 1. és július 1. között vezetik be, akkor az agráriumban az új minimálbér a következő hónap 1-jétől érvényes. Az Érdekegyeztető Tanács ajánlja, hogy az új minimálbért bevezetni képes munkáltatók a hivatalos hatálybaléptetés előtt — 1999. január 1-jétől — biztosítsák ennek kifizetését az agrárágazatban is.

Source: https://magyarkozlony.hu/hivatalos-lapok/920f49a2592fe153886868ba9026bdbb2c069c0e/dokumentumok/d4d9fc4a0b0b777216a57b9133d4a9b839f0325c/letoltes